[](https://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj4vtmYp77XAhVpYZoKHRT_BcUQjRwIBw&url=https://www.amcar.no/Aktuelt/2789/ledig%2Bstilling.html&psig=AOvVaw2dmqTF0wkPKlWYjhCmFiko&ust=1510757161690165)**AMCAR tilsluttet**

**REFERAT FRA MEDLEMSMØTE nr. 2/2020**

Dato: Onsdag 12.02.2020 kl. 19.00 – 21.00 Sted: Nattlandsveien 104.

Kl. 19.10 ønsket formannen velkommen til årets andre møte og ga først litt opplysninger om vårens møteprogram og at foreningens klubbtur utsettes til august.

Videre etterlyste han medlemmer til å stille på dugnad ifbm Ulven marked den 25. april hvor det består i vakthold på 1-2 timer for hver.

Han tok også denne gang en liten demonstrasjon av Statsarkivets register med søk av bilnummer.

Han gikk så videre på bilde quiz fra rundskrivet som kanskje var litt lettere denne gang.

Bilde 1 var i Solheimsgaten’s øvre del som er nok tatt på 50 tallet og hvor i dag kun et hus står igjen.

Bilde 2 Fra Helleveien i Sandviken. Oppe i bakken avkjørsel til Munkebotten. Hesten til høyre, som ifølge kveldens foredragsholder tilhørte grisemannen Meland står ved utløpet av Amalie Skrams vei.

Bilde 3 øverste del av Wiers-Jenssens vei på Landås.

Bilde 4 fra Voss som nok var tatt tidlig på 20 tallet hvor vi foreløpig ikke har gjenkjent bilen!.

Kl. 1925 ga han ordet til kveldens foredragsholder Jo Gjerstad som er blitt fast årlig gjest hos oss.

Han holder nå på å skrive en jubileumsbok for firma Thunestvedt Elektro og Havnevesenet og har i den forbindelse kontaktet oss for opplysninger om detaljer på forskjellige biler.

Denne gang tok han utgangspunkt i selg selv fra 1960 da han begynte på skole. Samfunnet har endret seg kolossalt fra denne tid, noe han belyste med mange bilder som viste hvordan det var på 60 tallet.

Fra bl.a. åpning av Ulriksbanen i 1961, åpning av Vega, Sletten Shoppingsenter i 1964 som forandret handlemønster og førte til at den lokale kolonialbutikken tok slutt.

Videre bilder fra konge og statsbesøk til flåtebesøk og den oppmerksomhet det fikk i byen.

Mange yrker har forvunnet fra denne tid som ble belyst med bilder av forskjellige forsvunne yrkesgrupper..

Morsomt å se hvordan også kleskoden har forandret seg fra slips, hatt og frakk.

Kommunikasjon med Laksevåg ferge og trikk forsvant i 1960 og 1965.Nye sporveisbusser kom.

De fleste medlemmer kjente seg godt igjen med mange gode minner med blikk fra en tid som nå er forsvunnet.

Han avsluttet kl. 20.30 og fikk fortjent applaus for hans detaljerte kunnskap og meget engasjerende historier rundt bildene som ble vist. Dette var 8. gangen han har vært hos oss og tydelig at medlemmene ønsket han igjen fremover også.

Før garasjen i 2.dre etasje ble åpnet, minnet igjen formannen om de neste møter og at årganger fra 1938/39 med registrerings nummer O og R ville bli digitalisert og lagt ut på klubbens hjemmeside. Denne vil bli fornyet innen mars måned da den vil bli lagt inn under Amcar medlemskapet.

22 deltakere møtte.

CS/ref